वोट-बैंक के कारण किसी सम्प्रदाय विशेष को लुभाने से जनता में मन-मुटाव और भेद बुद्धि की बढ़ोतरी हुई। देश के संसाधनों पर पहला हक गरीबों, कमजोरों और असहायों का बनता है ना कि साधन-सम्पन्न और पढ़े-लिखों का। यह कितना हास्यापद है कि किसी धर्म-विशेष का गरीब तो अल्पसंख्यक होने के नाते सरकारी सुविधा प्राप्त करे और बहुसंख्यक होने के जुर्म में दूसरा गरीब भूखा मर जाए। इस तरह का व्यवहार और नीति पापमूलक है, मानवता का मजाक उड़ाने वाली है।